สรุปภาวะตลาดต่างประเทศ ประจำวันที่ 16 ก.ค. 2562
สรุปภาวะตลาดต่างประเทศ ประจำวันที่ 16 ก.ค. 2562
สรุปภาวะตลาดต่างประเทศ ประจำวันที่ 16 ก.ค. 2562
17 ก.ค. 2562

ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (16 ก.ค.) เนื่องจากนักลงทุนเริ่มวิตกกังวลเกี่ยวกับสงครามการค้าอีกครั้ง หลังจากประธานาธิบดีโดนัลด์ ทรัมป์เปิดเผยว่า สหรัฐและจีนยังคงไม่มีความคืบหน้าในการเจรจาการค้า นอกจากนี้ ตลาดยังได้รับปัจจัยกดดันหลังจากธนาคารรายใหญ่บางแห่งของสหรัฐเปิดเผยว่า รายได้จากอัตราดอกเบี้ยปรับตัวลดลงในไตรมาส 2 แม้กำไรสุทธิออกมาสูงกว่าตัวเลขคาดการณ์ของนักวิเคราะห์ก็ตาม
ดัชนีเฉลี่ยอุตสาหกรรมดาวโจนส์ปิดที่ 27,335.63 จุด ลดลง 23.53 จุด หรือ -0.09% ขณะที่ดัชนี S&amp;P500 ปิดที่ 3,004.04 จุด ลดลง 10.26 จุด หรือ -0.34% และดัชนี Nasdaq ปิดที่ 8,222.80 จุด ลดลง 35.39 จุด หรือ -0.43%
 
ตลาดหุ้นยุโรปปิดปรับตัวขึ้นเมื่อคืนนี้ (16 ก.ค.) โดยได้แรงหนุนจากการพุ่งขึ้นของหุ้นเบอร์เบอรี่ของอังกฤษ ซึ่งช่วยหนุนหุ้นกลุ่มผู้ผลิตสินค้าหรูหราอื่นๆ ขึ้นด้วย ขณะที่หุ้นกลุ่มธนาคารของยุโรปบวกขึ้น ขานรับการเปิดเผยผลประกอบการที่สดใสจากธนาคารขนาดใหญ่ของสหรัฐ
ดัชนี Stoxx Europe 600 บวก 0.35% ปิดที่ 389.10 จุด
ดัชนี CAC-40 ตลาดหุ้นฝรั่งเศสปิดที่ 5,614.38 จุด เพิ่มขึ้น 36.17 จุด หรือ +0.65% ขณะที่ ดัชนี DAX ตลาดหุ้นเยอรมันปิดที่ 12,430.97 จุด เพิ่มขึ้น 43.63 จุด หรือ +0.35% และ ดัชนี FTSE 100 ตลาดหุ้นลอนดอนปิดที่ 7,577.20 จุด เพิ่มขึ้น 45.48 จุด หรือ +0.60%
 
ตลาดหุ้นลอนดอนปิดปรับตัวขึ้นเมื่อคืนนี้ (16 ก.ค.) โดยได้แรงหนุนจากการปรับตัวขึ้นของหุ้นกลุ่มส่งออก หลังเงินปอนด์อ่อนค่าลงจากความวิตกเกี่ยวกับการถอนตัวของอังกฤษออกจากสหภาพยุโรป (Brexit) แบบไร้ข้อตกลง
ดัชนี FTSE 100 ตลาดหุ้นลอนดอนปิดที่ 7,577.20 จุด เพิ่มขึ้น 45.48 จุด หรือ +0.60%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงกว่า 3% เมื่อคืนนี้ (16 ก.ค.) หลังจากนายไมค์ ปอมเปโอ รัฐมนตรีกลาโหมสหรัฐเปิดเผยว่า อิหร่านพร้อมที่จะเจรจาเกี่ยวกับโครงการอาวุธนิวเคลียร์ ซึ่งความเคลื่อนไหวดังกล่าวทำให้ตลาดคลายความกังวลเกี่ยวกับสถานการณ์ตึงเครียดระหว่างสหรัฐและอิหร่าน ขณะเดียวกันนักลงทุนจับตารายงานสต็อกน้ำมันดิบซึ่งสำนักงานสารสนเทศด้านพลังงานสหรัฐ (EIA) มีกำหนดเปิดเผยข้อมูลดังกล่าวในวันนี้
สัญญาน้ำมันดิบ WTI ส่งมอบเดือนส.ค. ร่วงลง 1.96 ดอลลาร์ หรือ 3.3% ปิดที่ 57.62 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ย. ดิ่งลง 2.13 ดอลลาร์ หรือ  3.2% ปิดที่ 64.35 ดอลลาร์/บาร์เรล
 
สัญญาทองคำตลาดนิวยอร์กปิดลบเมื่อคืนนี้ (16 ก.ค.) โดยได้รับแรงกดดันจากการแข็งค่าของสกุลเงินดอลลาร์ นอกจากนี้ ข้อมูลเศรษฐกิจของสหรัฐที่ออกมาสูงกว่าตัวเลขคาดการณ์ ยังส่งผลให้นักลงทุนเทขายทองคำในฐานะสินทรัพย์ที่ปลอดภัย
สัญญาทองคำตลาด COMEX (Commodity Exchange) ส่งมอบเดือนส.ค. ลดลง 2.30 ดอลลาร์ หรือ 0.16% ปิดที่ 1,411.20 ดอลลาร์/ออนซ์
สัญญาโลหะเงินส่งมอบเดือนก.ย. เพิ่มขึ้น 31.3 เซนต์ หรือ 2.04% ปิดที่ 15.678 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 1.70 ดอลลาร์ หรือ 0.2% ปิดที่ 846.90 ดอลลาร์/ออนซ์
สัญญาพัลลาเดียมส่งมอบเดือนก.ย. ร่วงลง 46.60 ดอลลาร์ หรือ 3% ปิดที่ 1,516.30 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (16 ก.ค.) เนื่องจากนักลงทุนขานรับรายงานยอดค้าปลีกที่แข็งแกร่งเกินคาดของสหรัฐ ขณะเดียวกันนักลงทุนจับตารายงานสรุปภาวะเศรษฐกิจ หรือ Beige Book จากธนาคารกลางสหรัฐ (เฟด) ทั้ง 12 ภาคในวันนี้ตามเวลาสหรัฐ
ดอลลาร์สหรัฐแข็งค่าเมื่อเทียบกับเงินเยน ที่ระดับ 108.34 เยน จากระดับ 107.89 เยน และแข็งค่าเมื่อเทียบกับฟรังก์สวิส ที่ระดับ 0.9886 ฟรังก์ จากระดับ 0.9849 ฟรังก์ นอกจากนี้ ดอลลาร์สหรัฐยังแข็งค่าเมื่อเทียบกับดอลลาร์แคนาดา ที่ระดับ 1.3068 ดอลลาร์แคนาดา จากระดับ 1.3046 ดอลลาร์แคนาดา
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1205 ดอลลาร์ จากระดับ 1.1259 ดอลลาร์ ขณะที่เงินปอนด์อ่อนค่าลงแตะที่ระดับ 1.2406 ดอลลาร์ จากระดับ 1.2518 ดอลลาร์ และดอลลาร์ออสเตรเลียอ่อนค่าลงสู่ระดับ 0.7013 ดอลลาร์ จากระดับ 0.7037 ดอลลาร์